**Geirfa Allweddol**

**Ahimsa**- yr egwyddor o beidio gwneud niwed i unrhyw beth byw.

**Balchder** - bod yn falch.

**Brahman** - y duw goruchaf mewn Hindŵaeth sy’n rhan o bopeth byw.

**Byd delfrydol** - byd perffaith.

**Ceiswyr lloches** - pobl sy’n gorfod ffoi o’u gwlad i geisio diogelwch mewn gwlad arall.

**Comisiynydd Plant Cymru** - Rocio Cifuentes yw Comisiynydd Plant Cymru; mae hi wedi llenwi’r rôl yma ers Ebrill 2022. Pwrpas ei swydd yw dweud wrth eraill am bwysigrwydd hawliau plant, ac i edrych ar sut mae penderfyniadau cyrff cyhoeddus yng Nghymru, yn cynnwys Llywodraeth Cymru, yn effeithio ar hawliau plant.

**Cyfoes** - yn perthyn i neu'n digwydd yn y presennol.

**Dharma Hindŵaidd**- dysgeidiaeth Hindŵaidd

**Diwylliant**- y syniadau, arferion ac ymddygiad cymdeithasol sydd gan bobl neu gymdeithas benodol.

**Eisteddfod** - gŵyl genedlaethol yn y Gymraeg.

**Gair’N’** - y gair ‘nigger’ sy’n air o gasineb hiliol.

**Globaleiddio** - term a ddefnyddir i ddisgrifio sut mae masnach a thechnoleg wedi gwneud y byd yn lle mwy cysylltiedig â rhyng-ddibynnol.

**Goddefgarwch** - bod yn fodlon goddef neu dderbyn syniadau a thraddodiadau gwahanol.

**Gwahaniaethu** - trin pobl yn wahanol, fel arfer mewn ffordd annheg, er enghraifft ar sail lliw eu croen.

**Hijab**- y benwisg mae rhai merched Mwslimaidd yn ei wisgo.

**Hiliaeth**- y gred bod gan wahanol hiliau nodweddion, galluoedd neu rinweddau gwahanol, yn enwedig er mwyn eu gwahaniaethu fel rhai israddol neu'n well na'i gilydd. Trin pobl yn wahanol oherwydd eu hil.

**Hunaniaeth**- pwy neu beth yw person neu beth.

**Langar** - pryd y mae pawb sy’n ymweld â gwrdwara Sikhaidd yn ei rannu.

**Mewnfudwyr** - pobl sy’n symud i wlad arall i fyw am nifer o resymau.

**Mosgiau**- mannau addoli crefydd Islam.

**Mwslimaidd** - yn ymwneud â chrefydd Islam.

**Nazi** - yr enw ar un oedd yn dilyn Hitler yn ystod yr Ail Ryfel Byd.

**Rhagfarn** - barnu pobl heb fod gennych unrhyw wybodaeth, adnabyddiaeth na phrofiad ohonynt.

**Stereoteip** - delwedd neu syniad sefydlog a chyffredin, ac wedi'i or-symleiddio, o fath penodol o berson neu beth.

**Stereoteipio** - rhoi nodweddion unigolyn i grŵp cyfan.

**Terfysgwyr**- gair Cymraeg am ‘terrorist’.

**Traddodiad** - arferion neu gredoau o genhedlaeth i genhedlaeth, neu'r ffaith eu bod yn cael eu pasio ymlaen fel hyn.

**Treftadaeth** - yn ymwneud â phethau o werth pensaernïol, hanesyddol neu naturiol arbennig ac sy'n cael eu cadw ar gyfer y genedl.

**Treftadaeth Gymysg** - yn ymwneud â phethau o werth pensaernïol, hanesyddol neu naturiol arbennig sy'n cael eu cadw ar gyfer gwahanol genhedloedd.

**Undod Dynoliaeth**- y gred mewn Sikhaeth fod pawb yn gyfartal am eu bod wedi eu creu gan Dduw.

**Unigryw** - bod yr unig un o'i fath; yn annhebyg i unrhyw beth arall.

**Y Welsh Not** - darn o bren ar gortyn a roddwyd i blant a gawsai eu dal yn siarad Cymraeg mewn ysgolion yn y 19eg ganrif. Byddai'r plentyn oedd yn ei wisgo ar ddiwedd y dydd yn cael ei gosbi.